Държавен вестник, бр. 93, 2009 г., стр. 73

БРОЙ  93	
Д Ъ Р Ж А В Е Н  В Е С Т Н И К 	
СТР.  73  
2. лице, по отношение на което е наложено 
дисциплинарно наказание или мярка „обръ­
щане на внимание“ по чл. 327 от Закона за 
съдебната власт;
3. лице, когато атестирането се провежда по 
отношение лично на него, на негов съпруг или 
роднина по права линия, по съребрена линия 
до четвърта степен или по сватовство до трета 
степен включително;
4. лице, по отношение на което поради дру­
ги обстоятелства може да се предполага, че е 
предубедено или заинтересовано от вземането 
на определено решение.
(3) При невъзможност да се сформира по­
мощна атестационна комисия от съответния 
орган по реда и при условията на ал. 1 и 2 
атестирането се провежда непосредствено от 
комисията по предложенията и атестирането. 
Определяне на членовете на помощната атес­
тационна комисия
Чл. 70. (1) Членовете на помощната атес­
тационна комисия се посочват със заповед на 
административния ръководител на съответния 
компетентен при атестирането орган на съдеб­
ната власт съобразно принципа на случайния 
подбор чрез електронно разпределение.
(2) Членовете на помощната атестационна 
комисия се определят измежду съдиите, про­
курорите и следователите от съответния ком­
петентен при атестирането орган на съдебната 
власт, чиято специализация кореспондира с 
материята, по която работи атестираният.
(3) Атестираният може да присъства при 
случайния подбор чрез електронно разпределе­
ние на членовете на помощната атестационна 
комисия.
Съдържание на заповедта на административния 
ръководител за посочване на членовете на по­
мощната атестационна комисия и необходими 
приложения
Чл. 71. (1) Отсъствието на пречки за учас­
тие в атестирането на съответния по чл. 69, 
ал. 2, т. 1 и 2 и обстоятелствата по чл. 70 се 
удостоверяват чрез заповедта на съответния 
административен ръководител, в която са 
посочени поименно членовете на помощната 
атестационна комисия, тяхната длъжност, ранг, 
специализация по материя.
(2) Отсъствието на пречки за участие в атес­
тирането по чл. 69, ал. 2, т. 3 и 4 се декларира 
от всеки член на помощната атестационна 
комисия и се удостоверява с подписа му.
(3) Актът за определянето на членовете на 
помощната атестационна комисия въз основа на 
принципа на случайния подбор чрез електронно 
разпределение и декларациите им по ал. 2 се 
прилагат към заповедта на административния 
ръководител.
Възможност за отводи
Чл. 72. (1) Данните относно персоналния 
състав на помощната атестационна комисия 
се съобщават незабавно на атестирания и на 
членовете на помощната атестационна комисия.
(2) Лицата по ал. 1 в двудневен срок могат да 
направят пред административния ръководител 
на съответния компетентен при атестирането 
орган на съдебната власт мотивиран отвод на 
лице от състава на помощната атестационна 
комисия или мотивиран самоотвод. 
(3) Административният ръководител се про­
изнася по отвода незабавно.
Проверка на дейността на атестирания
Чл. 73. (1) Дейността на атестирания се 
проверява от комисията по предложенията 
и атестирането в случаите по чл. 66, ал. 2 и 
чл. 69, ал. 3 или от помощната атестационна 
комисия в случаите по чл. 68, ал. 2.
(2) По преценка комисията по предложенията 
и атестирането може да провери непосредствено 
и дейността на лице по чл. 68, ал. 2.
(3) Проверката се извършва в 14-дневен 
срок от формирането на помощната атестаци­
онна комисия или решението на комисията по 
предложенията и атестирането за извършване 
на непосредствена проверка.
Информация за дейността на атестирания
Чл. 74. (1) Компетентните органи за атес­
тиране имат право на достъп до цялата инфор­
мация относно атестирания съдия, прокурор, 
следовател, административен ръководител и 
заместник на административен ръководител.
(2) Съответните административни ръководи­
тели предоставят незабавно на компетентните 
атестиращи органи необходимата информация 
за дейността на атестирания.
(3) Достоверността на представената на 
компетентните атестиращи органи информация 
за дейността на атестирания се гарантира чрез 
официална справка от ръководителя на органа, 
откъдето е предоставена, а по отношение на 
информацията за поведението на атестира­
ния – от членовете на съответната комисия 
за професионална етика. 
Доклад на помощната атестационна комисия
Чл. 75. (1) Помощната атестационна коми­
сия представя на комисията по предложенията 
и атестирането обобщен доклад за резултатите 
от проверката и предложение за комплексна 
оценка.
(2) Докладът се изготвя в 7-дневен срок от 
приключването на проверката на дейността на 
атестирания.
(3) Съдържанието на доклада включва анализ 
на установените чрез методите на атестиране 
обективни факти и обстоятелства за дейността 
на атестирания и констатации на помощната 
атестационна комисия по предвидените пока­
затели за атестиране.